b"\n_START_ARTICLE_\nManifest per la llengua comuna\n_START_SECTION_\nSignants\n_START_PARAGRAPH_\nEl document fou signat originalment per Mario Vargas Llosa, Jos\xc3\xa9 Antonio Marina, Aurelio Arteta, F\xc3\xa9lix de Az\xc3\xbaa, Albert Boadella, Carlos Castilla del Pino, Luis Alberto de Cuenca, Arcadi Espada, Alberto Gonz\xc3\xa1lez Troyano, Antonio Lastra, Carmen Iglesias, Carlos Mart\xc3\xadnez Gorriar\xc3\xa1n, Jose Luis Pardo, \xc3\x81lvaro Pombo, Ram\xc3\xb3n Rodr\xc3\xadguez, Jose M\xc2\xaa Ruiz Soroa, Fernando Savater i Montserrat Caball\xc3\xa9, amb moltes adhesions subseg\xc3\xbcents.\n_START_SECTION_\nSuports\n_START_PARAGRAPH_\nImmediatament els diaris el Mundo i ABC li varen donar suport, i el primer public\xc3\xa0 unes butlletes perqu\xc3\xa8 els seus lectors poguessin donar suport tamb\xc3\xa9 al manifest. Segons diverses fonts, tamb\xc3\xa9 es posicionaren a favor d'aquest manifest Uni\xc3\xb3, Progr\xc3\xa9s i Democr\xc3\xa0cia, Ciudadanos-Partido de la Ciudadan\xc3\xada, la Generalitat Valenciana, \xc3\x81ngeles Gonz\xc3\xa1lez-Sinde (abans de ser nomenada ministra de cultura), Tele 5, TeleMadrid, Mariano Rajoy i la direcci\xc3\xb3 del Partit Popular, entre d'altres."